สุรพล จุลละพราหมณ์

พลตำรวจเอก สุรพล จุลละพราหมณ์ (25 สิงหาคม พ.ศ. 2465 - 2 สิงหาคม พ.ศ. 2539) อดีตอธิบดีกรมตำรวจ คนที่ 18 และอดีตผู้บัญชาการตำรวจตระเวนชายแดน อดีตสมาชิกสภานิติบัญญัติแห่งชาติ พ.ศ. 2520

ประวัติ
พลตำรวจเอก สุรพล จุลละพราหมณ์ เกิดเมื่อวันที่ 15 กันยายน พ.ศ. 2465 ที่ตำบลในเมือง อำเภอเมืองนครศรีธรรมราช จังหวัดนครศรีธรรมราช เป็นบุตรของขุนจุลละพราหมณ์ศึกษากร (วาศ) และนางเกลื่อม จุลละพราหมณ์ สมรสกับนางสาลินี จุลละพราหมณ์

รับราชการ 
พลตำรวจเอก สุรพล เคยรับราชการเป็นทหารบกมาก่อนโดยได้รับพระราชทานยศ ร้อยเอก เมื่อวันที่ 15 กันยายน พ.ศ. 2486 เมื่อครั้งยังมียศเป็น พลตำรวจโท ได้ดำรงตำแหน่ง ผู้บัญชาการตำรวจตระเวนชายแดน และได้ดำรงตำแหน่งอธิบดีกรมตำรวจ เมื่อวันที่ 12 พฤษภาคม พ.ศ. 2524  ต่อจาก พลตำรวจเอกมนต์ชัย พันธุ์คงชื่น พร้อมกับรับพระราชทานยศ พลตำรวจเอก ในวันเดียวกัน 

นอกจากนี้พลตำรวจเอก สุรพล จุลละพราหมณ์ ในขณะยังมียศเป็น พลตำรวจโท ยังเคยได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2520อีกด้วย

ยศและตำแหน่ง 
 15 กันยายน พ.ศ. 2486 - ร้อยเอก
 29 กันยายน พ.ศ. 2495 - พันตำรวจตรี
 4 ตุลาคม พ.ศ. 2497 - พันตำรวจโท
 22 ตุลาคม พ.ศ. 2500 - พันตำรวจเอก
 3 ตุลาคม พ.ศ. 2515 - ผู้บัญชาการตำรวจตระเวนชายแดน
 1 กันยายน พ.ศ. 2519 - รองอธิบดีกรมตำรวจ

เครื่องราชอิสริยาภรณ์

อ้างอิง

บุคคลจากอำเภอเมืองนครศรีธรรมราช
ตำรวจชาวไทย
อธิบดีกรมตำรวจและผู้บัญชาการตำรวจแห่งชาติ
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเหรียญจักรมาลา
บุคคลในประวัติศาสตร์กรุงรัตนโกสินทร์